**Zmluva o poskytnutí služby č. Z-029.10.1023.00**

uzatvorená podľa §269 ods. 2 zákona č.513/91 Zb. Obchodný zákonník v znení neskorších predpisov

(ďalej len „zmluva“)

**Článok I.**

**Zmluvné strany**

* 1. **Objednávateľ: Národná banka Slovenska**

Imricha Karvaša 1, 813 25 Bratislava

zastúpený: <vyplní verejný obstarávateľ>

IČO: 30844789

DIČ: 2020815654

IČ DPH SK2020815654

Bankové spojenie: NBS Bratislava

Číslo účtu: IBAN SK07 0720 0000 0000 0000 1919 (platí pre tuzemského poskytovateľa)

IBAN SK60 0720 0000 0000 0000 2129 (platí pre zahraničného poskytovateľa)

*(ďalej „objednávateľ“)*

* 1. **Poskytovateľ:** <vyplní uchádzač>

zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Právna forma: <vyplní uchádzač>

Bankové spojenie: <vyplní uchádzač>

Číslo účtu: <vyplní uchádzač>

Zapísaný v: <vyplní uchádzač>

*(ďalej aj „poskytovateľ“)*

*(objednávateľ a poskytovateľ spoločne označení tiež ako „zmluvné strany“)*

Objednávateľ ako verejný obstarávateľ vyhlásil oznámením č. ..vyplní verejný obstarávateľ.., zverejneným vo Vestníku verejného obstarávania č. ..vyplní verejný obstarávateľ.. dňa ..vyplní verejný obstarávateľ.., nadlimitnú zákazku s názvom ..vyplní verejný obstarávateľ..“. Na základe vyhodnotenia ponúk poskytovateľa bola ponuka na 2. časť zákazky poskytovateľa vyhodnotená ako ponuka úspešného uchádzača. Vzhľadom na túto skutočnosť sa zmluvné strany na základe slobodnej vôle a v súlade s platnými právnymi predpismi rozhodli uzatvoriť túto zmluvu:

**Článok II.**

**Predmet zmluvy**

* 1. Predmetom tejto zmluvy je vykonanie inštalačných prác – softvérový upgrade a migrácie politík z firewallov McAfee Firewall Enterprise v8.x (Forcepoint Sidewinder) na nový upgradovaný hardvér Forcepoint NGFW, prenesenie a inštaláciu DNS služby a upgrade McAfee Web Gw (Webwasher). Rozsah inštalačných prác a popis je uvedený v články III. bode 3.1.tejto zmluvy

**Článok III.**

**Podmienky plnenia**

* 1. **Podmienky na vykonanie inštalačných prác (softvérového upgradu a migráciu politík)**
     1. Poskytovateľ sa zaväzuje vykonať inštalačné práce, softvérový upgrade a migráciu politík z firewallov McAfee Firewall Enterprise v8.x (Forcepoint Sidewinder) na upgradovaný nový hardvér, prenesenie a optimalizácia konfigurácie DNS a upgrade McAfee Web Gw (Webwasher) v rozsahu uvedenom v bode 1.1. ***Prílohy č. 1***.
     2. Ak sa počas vykonávania inštalačných prác (softvérového upgradu a migrácií politík) vyskytne akýkoľvek problém alebo chyba voči súčasne prevádzkovanému stavu, poskytovateľ sa zaväzuje vyriešiť tento stav tak, aby bol systém prevádzkyschopný tak, ako na pôvodných modeloch a to do 4 hodín (štyroch) od vzniknutého problému.
     3. Poskytovateľ sa zaväzuje, že vykonanie inštalačných prác bude vykonávať prostredníctvom osôb, ktorí spĺňajú referencie podľa požiadaviek, ktoré boli uvedené v súťažných podkladoch. To znamená, že osoby určené na plnenie zmluvy poskytovateľa musia mať príslušné certifikáty **McAfee Certified Product Specialist NSP alebo** McAfee Network Security Technical Professional alebo ekvivalent technickej certifikácie Forcepoint pre NGFW, musia mať aspoň trojročnú prax a zároveň sa od roku 2014 zúčastnili na aspoň dvoch projektoch týkajúcich sa vykonávania inštalačných prác resp. poskytovania servisnej podpory pre produkty McAfee Firewall Enterprise (Forcepoint Sidewinder) a na dvoch projektoch týkajúcich sa McAfee Next Generation Firewall (Forcepoint NGFW). V prípade zmeny osoby určenej na plnenie zmluvy sa poskytovateľ zaväzuje, že poskytne príslušné referencie novej osoby určenej na plnenie zmluvy objednávateľovi.
     4. Na plnenie úloh vyplývajúcich pre poskytovateľa z tejto zmluvy stanovil poskytovateľ osoby uvedené v prílohe č. 4 tejto zmluvy. Osoby určené na plnenie zmluvy uvedené v prílohe č. 4 tejto zmluvy sú totožné s osobami, ktoré boli uvedení v úspešnej ponuke poskytovateľa.
     5. Poskytovateľ sa zaväzuje, že pri poskytovaní a plnení predmetu zmluvy bude uplatňovať zodpovedajúce znalosti a odbornú starostlivosť výhradne osobami určenými na plnenie predmetu zmluvy uvedenými v prílohe č. 4 tejto zmluve.
     6. Pri prípadnej zmene  osôb určených na plnenie zmluvy uvedených v prílohe č. 4 tejto zmluvy musí byť počas celej doby trvania zmluvy zabezpečená minimálne rovnocenná úroveň odbornosti, kvalifikácie a skúseností, úroveň ktorých bude objednávateľ posudzovať rovnakým spôsobom, aký bol použitý pre účely vyhodnotenia ponúk vo verejnom obstarávaní zákazky, z ktorej vzišla táto zmluva.
     7. Nedodržanie týchto požiadaviek podľa bodu 3.1.4, 3.1.5 a/alebo 3.1.6 tohto článku oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia zmluvy.
     8. V prípade nedodržania požiadaviek podľa bodu 3.1.4, 3.1.5 a/alebo 3.1.6 tohto článku si objednávateľ môže uplatniť u poskytovateľa zmluvnú pokutu vo výške 10.000,- eur za každé jednotlivé porušenie.

**Článok IV.**

**Povinnosti zmluvných strán**

* 1. Poskytovateľ je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného štatutárnym orgánom poskytovateľa najneskôr 7 pracovných dní pred vykonaním zmeny.
  2. Poskytovateľ je povinný najneskôr do 7 pracovných dní od nadobudnutia účinnosti tejto zmluvy písomne informovať objednávateľa o platných telefónnych číslach, faxových číslach, internetových adresách a adresách elektronickej pošty, na ktorých môže objednávateľ požadovať poskytnutie služieb v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného štatutárnym orgánom poskytovateľa najneskôr 7 pracovných dní pred vykonaním zmien.
  3. Poskytovateľ je povinný zabezpečiť, aby jeho osoby určené na plnenie zmluvy v objektoch objednávateľa dodržiavali všetky všeobecne záväzné právne predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, s ktorými boli osoby určenej na plnenie zmluvy poskytovateľa preukázateľne oboznámené, najmä predpisy o vstupe do objektov objednávateľa a k bezpečnosti systémov, a aby sa riadili organizačnými pokynmi oprávnených pracovníkov objednávateľa.
  4. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného zástupcom objednávateľa, ktorý podpísal zmluvu v mene objednávateľa alebo ním stanovenými osobami na základe osobitnej plnej moci najneskôr 7 pracovných dní pred vykonaním zmeny.
  5. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne informovať poskytovateľa o platných telefónnych číslach, faxových číslach a adresách elektronickej pošty, prostredníctvom ktorých môže poskytovateľ komunikovať s objednávateľom pri plnení služieb v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného zástupcom objednávateľa, ktorý podpísal zmluvu v mene objednávateľa alebo ním stanovenými osobami na základe osobitnej plnej moci najneskôr 7 pracovných dní pred vykonaním zmien.
  6. Objednávateľ sa zaväzuje, že poverené osoby určené na plnenie zmluvy poskytovateľa budú pre účinné plnenie tejto zmluvy v objekte objednávateľa vybavení oprávnením pre vstup, alebo objednávateľ zaistí sprevádzanie osôb určených na plnenie zmluvy poskytovateľa.
  7. Zmluvné strany budú pri plnení tejto zmluvy postupovať v súlade s harmonogramom uvedeným v Prílohe č. 2 tejto zmluvy.
  8. Poskytovateľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané poskytovateľom v súlade s právnym poriadkom Slovenskej republiky.
  9. Poskytovateľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či poskytovateľ neporušuje zákaz nelegálneho zamestnávania.
  10. V prípade, ak poskytovateľ poruší svoju povinnosť podľa bodu 4.8 tohto článku a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u poskytovateľa objednávateľom.
  11. Poskytovateľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný písomne oznámiť objednávateľovi akúkoľvek zmenu údajov o subdodávateľoch uvedených v prílohe č. 3 tejto zmluvy do 3 pracovných dní odo dňa uskutočnenia tejto zmeny. Poskytnutie predmetu zmluvy prostredníctvom subdodávateľa nezbavuje poskytovateľa povinnosti a zodpovednosti za riadne plnenie predmetu zmluvy v zmysle tejto zmluvy.
  12. V prípade zmeny subdodávateľa je poskytovateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 (štyri) pracovné dni pred jeho plánovaným využitím. Počas trvania tejto zmluvy je poskytovateľ oprávnený zmeniť subdodávateľa uvedeného v prílohe č. 3 tejto zmluvy výlučne na základe predchádzajúceho písomného oznámenia a  predchádzajúceho písomného odsúhlasenia objednávateľom.

**Článok V.**

**Termín a miesto poskytnutia predmetu zmluvy**

* 1. Poskytovateľ sa zaväzuje vykonať inštalačné práce, resp. softvérový upgrade a migráciu politík špecifikovanú v článku II bode 2.1 tejto zmluvy najneskôr do 85 kalendárnych dní odo dňa doručenia písomnej výzvy objednávateľa poskytovateľovi po dodaní predmetu zmluvy v zmysle zmluvy o  dodávke hardvéru a predĺžení podpory č. Z-029.10.1022.00 zo dňa <vyplní verejný obstarávateľ>..
  2. Miestom vykonania predmetu zmluvy sú priestory objednávateľa:

1. Ústredie, ul. Imricha Karvaša č. 1, 813 25 Bratislava
2. Záložné pracovisko, ul. Tomášikova 28/A, 821 03 Bratislava

**Článok VI.**

**Odovzdanie predmetu zmluvy**

* 1. Poskytovateľ splní svoju povinnosť poskytnúť predmet zmluvy podľa ***článku II bodu 2.1*** tejto zmluvy jeho riadnym ukončením a odovzdaním objednávateľovi podpisom záverečného protokolu o odovzdaní a prevzatí predmetu zmluvy (ďalej len „záverečný akceptačný protokol“) povereným zástupcom objednávateľa v jeho priestoroch na ul. I. Karvaša č. 1 v Bratislave.
  2. Objednávateľ otestuje poskytnuté plnenie, ak to jeho povaha umožňuje. V prípade ak bude mať objednávateľ výhrady k plneniu poskytnutému podľa článku II bodu 2.1 tejto zmluvy, doručí ich písomne poskytovateľovi v lehote uvedenej v Prílohe č. 2 tejto zmluvy.
  3. Poskytovateľ splní svoju povinnosť vykonať inštalačné práce, resp. softvérový upgrade a migráciu politík podľa ***článku II bodu 2.1*** tejto zmluvy podpisom záverečného akceptačného protokolu podľa tohto článku VI. bodu 6.1 povereným zástupcom objednávateľa v jeho priestoroch na ul. I. Karvaša č. 1 v Bratislave, ktorý bude podpísaný v súlade s harmonogramom špecifikovanom v Prílohe č. 2 tejto zmluvy, nie však skôr ako poverený zástupca objednávateľa podpíše všetky čiastkové protokoly o odovzdaní a prevzatí predmetu zmluvy (ďalej len „čiastkový akceptačný protokol“) pri akceptácii jednotlivých čiastkových plnení v súlade s harmonogramom špecifikovaným v Prílohe č. 2 tejto zmluvy.
  4. V prípade ak objednávateľ nedoručí výhrady v lehotách podľa Prílohy č. 2 tejto zmluvy má sa za to, že plnenie bolo poskytnuté riadne a včas v súlade s podmienkami tejto zmluvy, objednávateľ v takom prípade podpíše čiastkový akceptačný protokol alebo záverečný akceptačný protokol bez zbytočného odkladu od márneho uplynutia lehôt podľa Prílohy č. 2 tejto zmluvy.

**Článok VII.**

**Záruky na predmet plnenia**

* 1. Poskytovateľ poskytuje záruku na poskytnutý predmet zmluvy podľa článku II bodu 2.1 zmluvy po dobu 6 mesiacov. Záručná doba začína plynúť dňom odovzdania poskytnutého predmetu zmluvy uvedeného v článku VI bodu 6.1 zmluvy t.j. podpisom záverečného akceptačného protokolu objednávateľom.
  2. Záruka sa nevzťahuje na poruchy spôsobené nesprávnym zaobchádzaním, ktoré nie je v súlade s používaním predpísaným výrobcom.
  3. Všetky náklady spojené s inštalačnými prácami (t. z. oprava, náhradné diely, doprava) bude na vlastnú ťarchu znášať poskytovateľ, resp. ju vykoná bezodplatne.
  4. Objednávateľ požiadavky na odstránenie poruchy oznámi na telefónnych číslach, resp. zasiela písomne na faxové čísla, internetové adresy a adresy elektronickej pošty v zmysle článku IV. bodu 4.2 zmluvy bez zbytočného odkladu potom, čo sa o chybe dozvedel.
  5. Poskytovateľ zodpovedá len za tie poruchy, ktoré spôsobil poskytnutím plnenia alebo vykonaním prác podľa tejto zmluvy. Poskytovateľ nezodpovedá za poruchy, ktoré vznikli úpravou alebo zásahom do plnenia alebo vykonaných prác podľa tejto zmluvy, ak neboli úpravy vykonané v súlade s dodanými príručkami výrobcu.

**Článok VIII.**

**Cena a platobné podmienky**

* 1. Cena za vykonanie inštalačných prác v súlade s bodom 2.1. tejto zmluvy je stanovená vo výške <vyplní uchádzač>,- eur bez DPH (Slovom: <vyplní uchádzač> eur bez DPH).
  2. Cenu za vykonanie inštalačných prác podľa bodu 2.1. tejto zmluvy bude poskytovateľ fakturovať po protokolárnom odovzdaní vykonaných inštalačných prác. Faktúra je splatná do 30 kalendárnych dní odo dňa jej doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
  3. Splatnosť faktúr vystavených podľa tejto zmluvy je 30 dní odo dňa doručenia druhej zmluvnej strane.
  4. Poskytovateľ k dohodnutej cene uplatní DPH podľa zákona č. 222/2004 Z.z. o dani z pridanej hodnoty v znení neskorších predpisov (ďalej tiež len „zákon o dani z pridanej hodnoty“) <text tejto vety platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač túto vetu odstráni>
  5. V prípade, ak faktúra nebude obsahovať všetky údaje podľa zákona o dani z pridanej hodnoty, resp. nebude po stránke vecnej alebo formálnej správne vystavená, objednávateľ ju vráti poskytovateľovi na prepracovanie alebo doplnenie a nová lehota splatnosti začne plynúť dňom doručenia prepracovanej alebo doplnenej faktúry objednávateľovi. <text v bode 8.5 v znení: „obsahovať všetky údaje podľa zákona o dani z pridanej hodnoty, resp. nebude“ platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a  zahraničný uchádzač tento text v bode 8.5 odstráni>
  6. Poskytovateľ najneskôr do doby vyhotovenia faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. <text bodu 8.6 platí pre zahraničného uchádzača, domáci uchádzač text bodu 8.6 odstráni>
  7. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto povinnosti je podstatným porušením zmluvy a dôvodom na okamžité odstúpenie objednávateľa od tejto zmluvy. Poskytovateľ vyhlasuje, že je konečným príjemcom dohodnutej ceny uvedenej v článku VIII. tejto zmluvy. < text bodu 8.7 platí len pre domáceho uchádzača, zahraničný uchádzač text bodu 8.7 odstráni >
  8. Poskytovateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.

**Článok IX.**

**Zmluvné pokuty**

* 1. Pri nedodržaní termínu odstránenia problému alebo poruchy pri vykonaní inštalácií (softvérového upgradu a migrácie politík) podľa článku III. bodu 3.1. tejto zmluvy, alebo ak poskytovateľ neodstráni poruchu predmetu zmluvy do 4 hod od vzniknutého problému alebo poruchy alebo ak dôjde k prerušeniu kontinuity sieťových služieb zabezpečovaných upgradovanými zariadeniami na viac ako 4 hod. od doručenia nahlásenia prerušenia kontinuity sieťových služieb zabezpečovaných upgradovanými zariadeniami poskytovateľovi, tak poskytovateľ uhradí objednávateľovi zmluvnú pokutu za každé porušenie povinnosti vo výške 3.000,- eur (tritisíc eur) do 14 dní od doručenia faktúry poskytovateľovi. V prípade omeškania poskytovateľa s platením faktúry je poskytovateľ povinný zaplatiť objednávateľovi úrok z omeškania vo výške 0,02% z neuhradenej čiastky za každý deň omeškania.
  2. Zmluvnú pokutu podľa bodu 9.1. za omeškanie poskytovateľa nie je možné účtovať v prípadoch, že omeškanie poskytovateľa je spôsobené neposkytnutím súčinnosti zo strany objednávateľa (neumožnením prístupu k chybnému zariadeniu zo strany objednávateľa, neprítomnosť administrátora znalého hesiel systému, porucha systému napájania) alebo vyššou mocou, čo sú okolnosti nepredvídateľné a neodvrátiteľné ani jednou zo zmluvných strán (napr. prírodné katastrofy, vojny a iné udalosti, ktoré môžu mať vplyv na vykonanie inštalačných prác v dohodnutom termíne).
  3. V prípade omeškania platby za predmet zmluvy má poskytovateľ právo fakturovať objednávateľovi úrok z omeškania vo výške 0,02 % z dlžnej čiastky za každý deň omeškania.
  4. Zaplatením zmluvnej pokuty nie je dotknutý nárok objednávateľa na náhradu škody nad rozsah zaplatenej zmluvnej pokuty.
  5. Zmluvné pokuty podľa tejto zmluvy sú splatné do 30 kalendárnych dní odo dňa doručenia faktúry druhej zmluvnej strane.

**Článok X.**

**Ukončenie zmluvy**

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán alebo písomným odstúpením od zmluvy niektorou zmluvnou stranou.
  2. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto zmluvy. Odstúpenie od zmluvy musí byť druhej zmluvnej strane oznámené písomne.
  3. Za podstatné porušenie zmluvy podľa predchádzajúceho ustanovenia sa považuje:
     1. ak poskytovateľ nedodržaní termín poskytnutia predmetu zmluvy podľa článku V. bodu 5.1 tejto zmluvy,
     2. ak poskytovateľ poskytne objednávateľovi chybný predmet zmluvy alebo poskytne vadné plnenia,
     3. ak poskytovateľ nesplnení technické požiadavky na predmet zmluvy,
     4. ak poskytovateľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky.
     5. ak sa objednávateľ dostane do omeškania s úhradou faktúr vystavených v zmysle tejto zmluvy po dobu dlhšiu ako 3 mesiace, alebo
     6. podstatné porušenia zmluvy definované v iných ustanoveniach tejto zmluvy.
  4. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 7 dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
  5. V prípade, že ktorákoľvek strana odstúpi od tejto zmluvy, musí písomné odstúpenie od zmluvy doručiť druhej zmluvnej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane. Za doručenie sa považuje i nevyzdvihnutie doporučenej zásielky na pošte v odbernej lehote.
  6. Zmluvu je možné ukončiť tiež odstúpením objednávateľa v súlade s § 19 zákona o verejnom obstarávaní.
  7. V prípade, ak nastanú právne skutočnosti majúce za následok zmenu v právnom postavení poskytovateľa (napr. vyhlásenie konkurzu, zastavenie konkurzu pre nedostatok majetku alebo zrušený konkurz pre nedostatok majetku, povolenie reštrukturalizácie, vstup do likvidácie, zmena právnej formy, zmena v oprávneniach konať v mene poskytovateľa) alebo akákoľvek iná zmena majúca priamy vplyv na plnenie zo strany poskytovateľa, je poskytovateľ povinný oznámiť tieto skutočnosti objednávateľovi najneskôr do 5 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto zmluvy.
  8. Zmluvné strany sa dohodli, že túto zmluvu nie je možné vypovedať.

**Článok XI.**

**Zodpovednosť za škody**

V prípade, ak poskytovateľ spôsobí objednávateľovi porušením svojich povinností vyplývajúcich mu z právnych predpisov alebo tejto zmluvy akúkoľvek škodu, zodpovednosť za škodu a povinnosť na náhradu takto spôsobenej škody sa bude riadiť a spravovať ustanoveniami § 373 a nasl. Obchodného zákonníka.

**Článok XII.**

**Vyššia moc**

* 1. Pre účely tejto zmluvy sa za okolnosti vylučujúce zodpovednosť za škodu (vyššia moc) považujú prekážky alebo udalosti, ktoré nastali nezávisle od vôle povinnej strany ani ich nemôže povinná strana ovplyvniť (napr. prekážky právnej povahy, živelné pohromy, vojna a podobne).
  2. Ak sa z dôvodu vyššej moci stane plnenie tejto zmluvy nemožným do troch mesiacov od vyskytnutia sa takejto udalosti, zmluvná strana, ktorá sa bude chcieť odvolať na predmetnú udalosť, požiada druhú stranu o úpravu zmluvy vo vzťahu k predmetu, k cene a času plnenia. Pokiaľ nepríde k dohode, zmluvné strany majú právo odstúpiť od zmluvy.

**Článok XIII.**

**Prechod nebezpečenstva škody a vlastníckeho práva**

Nebezpečenstvo škody a vlastnícke právo k predmetu zmluvy prechádza na objednávateľa podpisom záverečného akceptačného protokolu o odovzdaní a prevzatí predmetu zmluvy povereným zástupcom objednávateľa. Prepravu a balenie tovaru, ako aj vrátenie vratných obalov zabezpečuje poskytovateľ na vlastné náklady.

**Článok XIV.**

**Záverečné ustanovenia**

* 1. Zmluvné strany sa dohodli, že písomná korešpondencia bude posielaná na adresy uvedené v článku I. tejto zmluvy pokiaľ táto zmluva neurčuje inak a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu a bez zbytočného odkladu informovať najneskôr do piatich pracovných dní. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný piaty pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I. tejto zmluvy, resp. na inú adresu písomne oznámenú druhej zmluvnej strane.
  2. Táto zmluva je vyhotovená v šiestich exemplároch, dva exempláre sú určené pre poskytovateľa a štyri pre objednávateľa. Všetky exempláre sú považované za rovnocenné.
  3. Neoddeliteľnou súčasťou tejto zmluvy sú:

***Príloha č. 1:*** Výška poplatkov za vykonanie inštalačných prác

***Príloha č. 2:*** Harmonogram

***Príloha č. 3:*** Zoznam subdodávateľov poskytovateľa

***Príloha č. 4:*** Zoznam osôb určených na plnenie zmluvy

* 1. Zmeny a doplnenia tejto zmluvy je možné vykonať len formou písomného dodatku, ktorý podpíšu oprávnení zástupcovia oboch zmluvných strán.
  2. Obe zmluvné strany sa zaväzujú zachovávať mlčanlivosť vo všetkých skutočnostiach, ktorých zverejnenie by mohlo poškodiť záujmy druhej zmluvnej strany ktoré jej boli známe. Záväzky zmluvných strán zachovávať mlčanlivosť trvajú neobmedzenú dobu po podpísaní tejto zmluvy a sú nevypovedateľné. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy podľa bodu 14.9. Obsah zmluvy a jej príloh nie je považovaný za dôvernú informáciu.
  3. Zmluvné strany sa zaväzujú riešiť vzniknuté spory dohodou. Ak dohoda nie je možná, o spore rozhodne vecne a miestne príslušný súd Slovenskej republiky.
  4. Právne vzťahy výslovne neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi právneho poriadku platného na území Slovenskej republiky.
  5. Objednávateľ pri spracúvaní osobných údajov poskytnutých poskytovateľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
  6. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto zmluvy (vrátane jej prípadných dodatkov) a faktúr poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto zmluve a vo faktúrach poskytovateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
  7. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
  8. Zmluvné strany zhodne vyhlasujú, že táto zmluva nebola uzavretá v tiesni ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto zmluvu podpísali na znak toho, že zodpovedá ich slobodnej a vážnej vôli.

**Za objednávateľa: Za poskytovateľa:**

V Bratislave, dňa ................................. V ..vyplní uchádzač.., dňa ..vyplní uchádzač..

................................................... .....................................

Národná banka Slovenska ..vyplní uchádzač..

..vyplní verejný obstarávateľ.. ..vyplní uchádzač..

..vyplní verejný obstarávateľ.. ..vyplní uchádzač..

**Príloha č. 1 k Zmluve o poskytnutí služby č. Z-029.10.1023.00**

**Výška poplatkov za vykonanie inštalačných prác**

1.1 Cena za inštalačné práce

|  |  |  |  |
| --- | --- | --- | --- |
| **Položka** | **Popis** | **Počet zariadení** | **Cena v EUR bez DPH** |
| **P1** | *UPGRADE Sidewinder fw (12ks) na novy NGFW HW + reinštalácia 4x NGFW na nový hw, prenesenie a optimalizácia pravidiel a integrácia do SMC centrálnej správy, základná projektová dokumentácia nasadenia. Cena vrátane všetkých nákladov on site realizácie. Realizácia sa uskutoční v priestoroch NBS, I. Karvaša č. 1, Bratislava a na Tomášikova ul. 28/A, Bratislava.* | 12 ks = 6 klastrov + 2 reinštalácia | Cena spolu za položku P1  <vyplní uchádzač> |
| **P2** | *UPGRADE McAfee Sidewinder ext DNS na nový HW ext DNS s load sharing a centrálna správa, prenesenie a optimalizácia konfigurácie. Cena vrátane všetkých nákladov on site realizácie. Realizácia sa uskutoční v priestoroch NBS, I. Karvaša č. 1, Bratislava a na Tomášikova ul. 28/A, Bratislava.* | 3 ks | Cena spolu za položku P2  <vyplní uchádzač> |
| **P3** | *UPGRADE McAfee Web Gateway 5000B na nový McAfee WebGw hw 5000D a prenesenie politík. Cena vrátane všetkých nákladov on site realizácie. Realizácia sa uskutoční v priestoroch NBS, I. Karvaša č. 1, Bratislava a na Tomášikova ul. 28/A, Bratislava.* | 2 ks | Cena spolu za položku P3  <vyplní uchádzač> |
| **CC** | Celková cena za inštalačné práce podľa požiadaviek sa vypočíta podľa vzorca:  CC = P1 + P2 + P3 | ***<vyplní uchádzač>*** | |

**Príloha č. 2 k Zmluve o poskytnutí služby č. Z-029.10.1023.00**

## **Harmonogram**

|  |  |  |  |
| --- | --- | --- | --- |
| Popis aktivity | Termín začatia aktivity | Termín skončenia aktivity | Zodpovedný za vykonanie aktivity |
| Dodanie plnenie podľa bodu 2.1.  Deň doručenia písomnej výzvy objednávateľa na začatie poskytnutie predmetu zmluvy poskytovateľovi podľa bodu 5.1 zmluvy (ďalej ako „D“) |  | D1=D + 80 dní | poskytovateľ |
| Prevzatie plnenia podľa bodu 2.1. | D1 | D2=D1 + 5 dni | objednávateľ |
| Rozpis vykonanie plnenia podľa bodu 2.1.: |  |  |  |
| Realizácia upgrade FW cluster 1a začlenenie do centrálnej správy SMC | D+3 | D3=D + 20 dní | poskytovateľ |
| Akceptovanie realizácie cluster 1 | D3 | D4=D3 + 3 dní | objednávateľ |
| realizácia upgrade FW cluster 2 a začlenenie SMC | D+3 | D5=D + 27 dní | poskytovateľ |
| Akceptovanie realizácie cluster 2 | D5 | D6=D5 + 3 dní | objednávateľ |
| realizácia upgrade Web GW cluster | D+3 | D7=D + 30 dní | poskytovateľ |
| Akceptovanie realizácie Web GW cluster | D7 | D8=D7 + 3 dní | objednávateľ |
| realizácia upgrade ext DNS | D+3 | D9=D + 45 dní | poskytovateľ |
| Akceptovanie realizácie upgrade ext DNS | D9 | D10=D9 + 3 dní | objednávateľ |
| realizácia upgrade FW cluster 3 a začlenenie SMC | D+30 | D11=D + 45 dní | poskytovateľ |
| Akceptovanie realizácie MFE cluster 3 | D11 | D12=D11 + 3 dní | objednávateľ |
| realizácia upgrade FW cluster 4 a začlenenie SMC | D+30 | D13=D + 50 dní | poskytovateľ |
| Akceptovanie realizácie MFE cluster 4 | D13 | D14=D13 + 3 dní | objednávateľ |
| realizácia upgrade FW cluster 5 a začlenenie SMC | D+45 | D15=D + 60 dní | poskytovateľ |
| Akceptovanie realizácie MFE cluster 5 | D15 | D16=D15 + 3 dní | objednávateľ |
| realizácia upgrade FW cluster 6 a začlenenie SMC | D+45 | D17=D + 65 dní | poskytovateľ |
| Akceptovanie realizácie MFE cluster 6 | D17 | D18=D17 + 3 dní | objednávateľ |
| Vypracovania dokumentácie k poskytnutiu predmetu zmluvy | D+3 | D23=D +80dní | poskytovateľ |
| Akceptovanie vypracovania dokumentácie k poskytnutiu predmetu zmluvy | D23 | D24=D23+3dní | objednávateľ |
| Akceptovanie poskytnutia predmetu zmluvy podľa bodu 2.1 ako celku (podpísanie záverečného akceptačného protokolu implementácie) | D23 | D2=D23+5 dní | objednávateľ |
| objednávateľ zabezpečí pre osoby určené na plnenie zmluvy poskytovateľa v deň D hw a sw konfigurácie súčasných fw a hw nových fw a ostatných komponent, pripravenosť prostredia – miesto za stolom, monitor, klávesnica, pripojenie na internet, pripojenie ku konfigurovanému prvku | | | |
| objednávateľ zabezpečí pripravenosť prostredí podľa termínov stanovených v harmonograme pre vykonanie prác upgrade v daný pracovný deň v týždni v rozsahu minimálne 7 hodín za prítomnosti špecialistu objednávateľa na upgradované a migrované riešenia, súčinnosť je poskytovaná i počas odstraňovania chýb a porúch a to až do okamihu akceptácie upgrade | | | |
| objednávateľ zabezpečí zaistenie prostredia a povolenia pre realizáciu upgrade tak, aby realizácia mohla prebiehať v dňoch stanovených harmonogramom a pre tieto dni a nasledujúce dni do dňa akceptácie zaisti pripravenosť správcov všetkých dotknutých systémov pre otestovanie funkčnosti prevádzky po realizácii zmien | | | |

**Príloha č. 3 k Zmluve o poskytnutí služby č. Z-029.10.1023.00**

**Zoznam subdodávateľov poskytovateľa**

V súlade s ustanovením § 41 ods. 3 zákona o verejnom obstarávaní verejný obstarávateľ

požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO,

zápis do príslušného obchodného registra;

2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

Úspešný uchádzač v čase uzavretia zmluvy uvedie aj údaj o predmete subdodávky a rozsah subdodávky v eur bez DPH.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |  |  |
| --- | --- | --- | --- | --- |
| p.č. | Obchodné meno, sídlo subdodávateľa a IČO | Osoba oprávnená konať za subdodávateľa (meno a priezvisko, adresa pobytu, dátum narodenia) | Predmet subdodávky | Rozsah subdodávky v eur bez DPH |
| 1. | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| 2. | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| 3. | <vyplní uchádzač> | <vyplní uchádzač> | <vyplní uchádzač> | <vyplní uchádzač> |

**Príloha č. 4 k Zmluve o poskytnutí služby č. Z-029.10.1023.00**

**Zoznam osôb určených na plnenie zmluvy**

< Vyplní uchádzač – v tabuľke uvedie meno osoby určenej na plnenie zmluvy a funkciu, ktoré uviedol v rámci splnenia podmienky účasti podľa § 34 ods. 1 písm. g) zákona o verejnom obstarávaní, počet riadkov doplní uchádzač podľa potreby >

|  |  |
| --- | --- |
| **Meno a Priezvisko** | **Funkcia** |
| < vyplní uchádzač> | < vyplní uchádzač> |
| < vyplní uchádzač> | < vyplní uchádzač> |
| < vyplní uchádzač> | < vyplní uchádzač> |
| < vyplní uchádzač> | < vyplní uchádzač> |